### Resumé

Vejle Kommune arbejder for at fremme frivillige aftaler om pesticidfri drift og grundvandsbeskyttelse i de boringsnære beskyttelsesområder (BNBO). TREFOR Vand, Ådalens Vandforsyning og Store Lihme Vandværk ønsker at indgå frivillige aftaler med lodsejere på ekspropriationslignende vilkår.

Byrådet har tidligere besluttet, at man som udgangspunkt er villig til at ekspropriere indenfor BNBO. Der skal dog træffes en konkret beslutning i den enkelte sag.

### Sagsfremstilling

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder (BNBO).

En ny politisk aftale i 2023 erstatter det generelle statslige forbud mod sprøjtning i aftale fra 2019 og pålægger i stedet kommunerne at udstede et påbud, hvis der ikke er indgået en frivillig aftale. Med nærværende frivillige aftaler vil der som udgangspunkt, ikke skulle meddeles påbud.

Det fremgår af Miljøbeskyttelseslovens § 24a, at kommunen kan meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Bestemmelsen i Miljøbeskyttelseslovens § 24a gælder udelukkende den lovlige erhvervsmæssige anvendelse af pesticider inden for et BNBO, hvorimod øvrige restriktioner om rådighedsindskrænkninger for at sikre nuværende og fremtidige drikkevandsinteresser mod forurening i henhold til en indsatsplan for området kan meddeles efter Miljøbeskyttelseslovens § 26a.

[adresse] kildeplads er omfattet af Indsatsplan for Kongsted-området, som er godkendt i 2006. Nr. Vilstrup Vandværk er omfattet af Indsatsplan for 45 vandværker, som er godkendt 20. juni 2018. Store Lihme Vandværk er omfattet af Indsatsplan for [adresse], som er godkendt 8. marts 2023.

En kommunal beslutning om vilje til ekspropriation er nødvendig for at sikre lodsejer en mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

Klima-, Natur- og Miljøudvalget har beslutningskompetencen jf. delegationsplanen, men idet Skattestyrelsens administrationspraksis i forhold til delegationsadgangen efter ejendomsavancebeskatningslovens § 11, stk. 1, 2. pkt. er uafklaret, forelægges beslutningen om ekspropriationsvillighed derfor for Byrådet.

**Om [adresse]**

Boringerne med DGU nr. 125.197 og 125.202 ligger på [adresse] kildeplads i Fredericia Kommune. Indvindingen på kildepladsen er indeholdt i tilladelsen til Follerup Vandværk, som i dag er på 2,5 mio. m³ grundvand pr. år. [adresse] kildeplads pumper vand til TREFOR Vands vandværker i både [adresse] og [adresse]. Herfra forsyner TREFOR Vand husstande og virksomheder i Fredericia Kommune

Med aftalen undgås brug af pesticider i BNBO i fremtiden. Området omfatter dele af matr.nr. 7k [adresse], [adresse] i Vejle Kommune og 6e og 23b Herslev By, [adresse] i Fredericia Kommune. Det udgør i alt ca. 1,66 ha. Fredericia Kommune behandler den del af aftalen, som omfatter arealer i Fredericia Kommune.

Teknik & Miljø har lavet en risikovurdering af BNBO til 125.197 i Vejle Kommune og vurderet, at der er behov for en indsats her. TREFOR Vand har forhandlet med lodsejer, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed

De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. TREFOR Vand vil stå for kontrol af aftalen.

Særligt for BNBO til [adresse] gælder, at BNBO er beregnet af Niras, som har brugt samme metode, som Miljøstyrelsen bruger.

TREFOR Vand har søgt om fornyelse af alle deres indvindingstilladelser, men på grund af meget omfattende krav om undersøgelser til miljøkonsekvensrapporten, som endnu ikke er afsluttet, er tilladelserne ikke meddelt. Der er søgt om en forøgelse af indvindingstilladelsen til Follerup Vandværk for at kunne nedsætte tilladelsen i Tørskind Johannes Krogh, som ligger i et Natura2000-område.

**Om Nr. Vilstrup Vandværk**

Nr. Vilstrup Vandværk er et af Ådalens Vandforsynings 4 vandværker. Nr. Vilstrup Vandværk pumper hvert år ca. 20.000 m³ drikkevand ud til husstande i Nr. Sebastian Petersen. Vandværket indvinder fra to boringer. Denne aftale omhandler boringerne med DGU nr. 115.331 og 115.1538. Med aftalen undgås brug af pesticider i BNBO i fremtiden. Området omfatter dele af matr. nr. 13m Nr. Vilstrup By, Skibet og udgør i alt ca. 0,11 ha.

Teknik & Miljø har lavet en risikovurdering af Nr. Sebastian Petersen vandværks BNBOer og vurderet, at der er behov for en indsats her. Ådalens Vandforsyning har forhandlet med lodsejer, og de er nået til enighed om:

* Hvilket areal, der skal indgå (se bilag)
* Erstatningspris, i forventning om byrådets beslutning om ekspropriationsvillighed

De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. Ådalens Vandforsyning vil stå for kontrol af aftalen.

**Om Store Lihme Vandværk**

Store Lihme Vandværk pumper hver år ca. 300.000 m³ drikkevand ud til husstande og virksomheder i Store Lihme. Størstedelen af vandet forsyner slagteriet DanePork. Store Lihme Vandværk har søgt om yderligere 150.000 m³ pr. år, da slagteriet skal udvide. Vandværket har to boringer. Denne aftale omhandler boringerne med DGU nr. 115.1407 og 115.1796. Med aftalen undgås brug af pesticider i BNBO i fremtiden. Området omfatter dele af matr.nr. 8e og 19e Lihme By, Lucas Schultz, udgør i alt ca. 4,70 ha.

Teknik & Miljø har lavet en risikovurdering af Store Lihme Vandværks BNBOer i Vejle Kommune og vurderet, at der er behov for en indsats her. Store Lihme Vandværk har forhandlet med lodsejere, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed

De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. Store Lihme Vandværk vil stå for kontrol af aftalen.

**Historik**

Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås.

### Økonomi

Indgåelse af aftalen har ingen økonomiske omkostninger for Vejle Kommune.

Hvis det bliver nødvendigt med påbud, vil den fulde erstatning til lodsejerne blive pålagt Ådalens vandforsyning og Store Lihme Vandværk.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 12. august 2025, punkt 122:

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger på dele af:

* matr.nr. 7k [adresse], [adresse] ([adresse])
* matr.nr. 13m Nr. Vilstrup By, Skibet (Nr. Vilstrup Vandværk)
* matr.nr. 8e Lihme By, Nørup  (Store Lihme Vandværk)
* matr.nr.19e Lihme By, Lucas Schultz (Store Lihme Vandværk)

**at** forvaltningen bemyndiges til at meddele de lovpligtige påbud om rådighedsindskrænkninger på dele af:

* matr.nr. 7k [adresse], [adresse] ([adresse])
* matr.nr. 13m Nr. Vilstrup By, Skibet (Nr. Vilstrup Vandværk)
* matr.nr. 8e Lihme By, Nørup  (Store Lihme Vandværk)
* matr.nr.19e Lihme By, Lucas Schultz (Store Lihme Vandværk)

såfremt der ikke kan indgås en frivillig aftale.

#### Beslutning fra Klima-, Natur- og Miljøudvalget, den 12. august 2025, punkt 122:

Anbefalet.

#### Beslutning fra Økonomiudvalget, den 18. august 2025, punkt 205:

Anbefales.

### Beslutning

Godkendt.

Fraværende: George Jeppesen, i stedet mødte Rune Overgaard.

Fraværende: Dagmar Bruun.